laion/Wikipedia-Exotic huggingface dataset:
הכפר האולימפי באולימפיאדת ריו דה ז'ניירו

הכפר האולימפי באולימפיאדת ריו דה ז'ניירו הוא כפר אולימפי, שנבנה כדי לאכלס את כל הספורטאים והמאמנים המשתתפים באולימפיאדת ריו דה ז'ניירו שנערכה ב-2016. הוא ממוקם בבארה דה טיז'וקה, קרוב לפארק האולימפי בארה ולמרכז בתערוכות והכנסים, ריוסנטרו. לכפר הייתה קיבולת של כ-17,950 אנשים, שהתגוררו בכ-3,604 דירות שהיו מפוזרות בכ-31 בניינים, זהו הכפר האולימפי הגדול ביותר בתולדות המשחקים האולימפיים. בעיר נבנו גם הכפר האולימפי לספורטאים הכולל 31 מגדלים בגובה 17 קומות ובהם 3,604 יחידות דיור שיועדו לכ-18,000 ספורטאים ומאמנים לצד טיילת חוף המעוטרת בתעלות נוי ופארק שכונתי עם מתקני ספורטק, אולמות זמניים ששימשו לצרכים שונים כגון מחסני ציוד, חדרי אוכל גדולים לספורטאים, חדרי כושר ועוד והוא סמוך לריוסנטרו. בכפר הוצבה לראשונה מטעם הוועד האולימפי הבינלאומי אנדרטת "אבן הזיכרון" לטבח הספורטאים באולימפיאדת מינכן שבעתיד תוצב בכפרים האולימפיים הבאים בערים שיארחו את האולימפיאדה. בכפר יש גם אזורי בילוי שונים עם משחקי וידאו, כלי נגינה וטניס שולחן אף ומרכז דתי שמשרת את מאמיני הדתות הנפוצות ביותר מקרב משתתפי התחרות. בכפר יש נתיבי תחבורה ציבורית, שבעזרתם האוטובסים מסיעים את הספורטאים למקומות בהם נערכת התחרות האולימפית. ביקורת חמורה הוטלה על ליקויי בנייה ואיכות הגימור התגלו גם בבנייני הכפר האולימפי דבר שנחשף פחות משבועיים מתחילת המשחקים כשמשלחות הספורטאים הראשונות הגיעו לכפר וצוותי התחזוקה נקראו לעבודות אינטנסיביות לטפל בהם. מדיה וקבצים בנושא הכפר האולימפי באולימפיאדת ריו דה ז'ניירו בוויקישיתוף "Olympic and Paralympic Village" (באנגלית בריטית). נבדק ב-25 ביולי 2016. {{cite web}}: (עזרה) "Largest athletes' village in history ready to give guests a very Rio welcome". Rio 2016. אורכב מ-המקור ב-5 באוגוסט 2016. נבדק ב-25 ביולי 2016. {{cite web}}: (עזרה) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
ג'ונתן דייוויד

ג'ונתן כריסטיאן דייוויד (בצרפתית: Jonathan Christian David; נולד ב-14 בינואר 2000) הוא כדורגלן קנדי המשחק בעמדת החלוץ בליל ובנבחרת קנדה. דייוויד נולד בברוקלין להורים ממוצא האיטי ובגיל שלושה חודשים חזר עם משפחתו לפורט-או-פרינס. בגיל שש היגר עם משפחתו לאוטווה, בירת קנדה. הוא החל לשחק כדורגל בגיל עשר בקבוצת גולססטר דראגונס, ובהמשך שיחק במספר קבוצות מקומיות. בינואר 2018 הצטרף למחלקת הנוער של גנט הבלגית. ב-4 באוגוסט 2018 ערך את הופעת הבכורה שלו בקבוצה הבוגרת, בתיקו 1-1 נגד זולטה ורכם, בה גם כבש את שער הבכורה שלו בקבוצה. חמישה ימים לאחר מכן רשם את הופעת הבכורה שלו במסגרת האירופית, בניצחון 0–1 נגד יאגלוניה ביאליסטוק הפולנית, במסגרת מוקדמות מוקדמות הליגה האירופית, וכבש במהלכו את שער הבכורה שלו בזירה האירופית. הוא כבש ברוב משחקי תחילת העונה, ועד מהרה חתם על חוזה בקבוצה עד לשנת 2022. ב-11 באוגוסט 2020 חתם לחמש שנים בליל מליגת העל הצרפתית תמורת 30 מיליון אירו, והפך לקנדי היקר בהיסטוריה. ב-22 באוגוסט ערך את הופעת הבכורה התחרותית שלו נגד סטאד רן. ב-22 בנובמבר הבקיע את שער הבכורה שלו בקבוצה, בניצחון 0–4 נגד לוריאן. ב-3 באפריל הבקיע בניצחון 0–1 נגד פריז סן-ז'רמן, שהיה הניצחון הראשון של ליל בפריז מאז אפריל 1996. בסיום העונה זכה עם הקבוצה באליפות צרפת לראשונה מזה עשר שנים. בצעירותו שיחק בנבחרות הצעירות של קנדה. כאשר היה בן 20, סירב לזימון מארצות הברית. ב-9 בספטמבר 2018 ערך את הופעת הבכורה שלו בנבחרת הבוגרת, בניצחון 0–8 נגד איי הבתולה של ארצות הברית, בו כבש צמד. ב-7 בספטמבר 2019 כבש שלושער בניצחון 0–7 נגד קובה, ובכך שבר שיא של מספר כיבושים בשנה אחת בנבחרת, עם שמונה שערים. נכלל בסגל נבחרת קנדה לטורניר מונדיאל 2022. ליל ליגת העל הצרפתית: 2020/2021 הסופר קאפ הצרפתי: 2021 אישיים נעל הזהב של גביע הזהב 2019 מצטייני גביע הזהב 2019 הכדורגלן הקנדי של השנה: 2019 מלך שערי ליגת העל הבלגית: 2019/2020 (ביחד עם דיומרסי אמבוקני) פרס ז'א-קלוד ביווי: 2019/2020 מדיה וקבצים בנושא ג'ונתן דייוויד בוויקישיתוף ג'ונתן דייוויד, באתר Transfermarkt ג'ונתן דייוויד, באתר Soccerway ג'ונתן דייוויד, באתר BDFutbol ג'ונתן דייוויד, באתר WorldFootball.net ג'ונתן דייוויד, באתר National Football Teams ג'ונתן דייוויד, באתר FootballDatabase.eu ג'ונתן דייוויד, באתר ESPN Canada Soccer announces squad for FIFA World Cup Qatar 2022 באתר הרשמי של התאחדות הכדורגל הקנדית, 13 בנובמבר 2022 (באנגלית)
גרוב ונצ'רס

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] גרוב ונצ'רס (Grove Ventures) היא קרן הון סיכון ישראלית, המנהלת כחצי מיליארד דולר, שהושקעו בעשרות חברות הזנק ישראליות ובינלאומיות. הקרן מתמקדת בהשקעות ביזמים ישראלים בשלבים מוקדמים ושמה דגש על שווקים המצויים על סף מהפכה דיגיטלית ועל חברות בעלות טכנולוגיה משמעותית. מתוך תפיסה זו, תחומי ההשקעה של הקרן ממוקדים בתוכנה וחומרה לחברות וארגונים, בתשתיות ובטכנולוגיות (כגון תשתיות ענן, כלים למפתחים, בינה מלאכותית, מחשוב במוצרי קצה, שבבים, סנסורים, מחשוב קוונטי, אנרגיה, אקלים וכו'). הוגה והמייסד המוביל של הקרן הוא המשקיע והיזם הסדרתי דב מורן, הידוע כממציא הדיסק און-קי ומי שמכר את חברת M-Systems לסנדיסק בתמורה ל-1.6 מיליארד דולר. השותפים לצדו בקרן הם לוטן לבקוביץ, רננה אשכנזי וליאור הנדלסמן. הקרן הוקמה בשנת 2016 על ידי דב מורן, סיגלית קלימובסקי ולוטן לבקוביץ' במטרה להשקיע בחברות הזנק בשלבים מוקדמים. הקרן הראשונה "גרוב I" גייסה 110 מיליון דולר ב-2017. עם החברות בהן השקיעה נמנות Wiliot, ActiveFence, Navina ו-NeuroBlade. הקרן השנייה "גרוב II" גייסה 123 מיליון דולר ב-2020. תמהיל המשקיעים כלל גופים מוסדיים מישראל ומהעולם, גופי Family Office ומשקיעים אסטרטגיים, ובהם תאגיד שניידר אלקטריק הצרפתי, המתמחה בניהול אנרגיה ואוטומציה תעשייתית. עם ייסוד הקרן השנייה הודיעה הקרן על הצטרפותו של ליאור הנדלסמן, ממייסדי סולאראדג', כשותף בקרן. הקרן השלישית "גרוב III" גייסה 185 מיליון דולר ב-2022, ולצדה הוכרז על קידומה של רננה אשכנזי ממנהלת השקעות לשותפה בקרן. ב-2023 הפכה הקרן לקרן הישראלית היחידה ברשימת הקרנות המובילות של Founder's Choice - רשימה המדרגת את קרנות ההון סיכון בעולם לפי העדפות היזמים. אתר האינטרנט הרשמי של גרוב ונצ'רס אלירן רובין, קרן גרוב ונצ'רס שהקים דב מורן השלימה גיוס של 110 מיליון דולר, באתר TheMarker‏, 25 באוקטובר 2017 יסמין יבלונקו, ‏גרוב ונצ'רס של דב מורן גייסה קרן שנייה של 120 מיליון דולר, באתר גלובס, 18 בפברואר 2020 מאיר אורבך, גרוב ונצ'רס של דב מורן גייסה 120 מיליון דולר, באתר כלכליסט, 18 בפברואר 2020 מאיר אורבך, שניידר אלקטריק השקיעה 10 מיליון דולר בקרן גרוב ונצ'רס של דב מורן, באתר כלכליסט, 23 בפברואר 2020 סופי שולמן, תחשבו טוב ממי לקחת כסף ועוד 21 עצות בדרך לסטארט־אפ ששווה מיליארדים, באתר כלכליסט, 18 במרץ 2021 James Spiro, Grove Venture Partners adds Lior Handelsman as Partner, CTECH - www.calcalistech.com, ‏2020-07-20 Grove Ventures head honcho brings in SolarEdge founder as new investing partner, Geektime, ‏2020-07-20 (באנגלית) Ricky Ben-David, Israeli VC firm Grove Ventures raises $185m fund to back early-stage startups, www.timesofisrael.com (באנגלית אמריקאית) היזמים דירגו קרנות הון סיכון: Khosla Ventures..., באתר tech12, ‏2023-02-15
יחסי מלזיה–רומניה

יחסי מלזיה–רומניה הם יחסי החוץ בין מלזיה לרומניה. לאחר כינון היחסים עם ברית המועצות, מלזיה הרחיבה אותם גם עם מדינות אחרות במזרח אירופה כמו פולין, הונגריה, צ'כוסלובקיה, גרמניה המזרחית, יוגוסלביה ובכלל זה רומניה. היחסים בין שתי המדינות כוננו ב-22 במרץ 1969. בשנת 2011 עמד המסחר הכולל על 140 מיליון דולר, זינוק מ-103 מיליון דולר בשנת 2010. בשנת 2013 רשמו יחסי הסחר סך של 115.12 מיליון דולר עם היצוא הרומני המורכב מרהיטים, מתכות, כימיקלים, עץ, מוצרי עץ, מוצרי מתכת, מכונות וציוד חשמלי ואילו הייצוא המלזי כולל מוצרי גומי טבעי וגומי, פח, קקאו, ציוד מחשבים ואלקטרוניקה. שתי המדינות בתהליך הגברת היחסים הכלכליים וממשלת רומניה גילתה עניין לשתף פעולה עם מלזיה לפיתוח נמל כניסה לשמן דקלים בעיר השלישית בגודלה ברומניה, קונסטנצה. בין שתי המדינות נחתמו תשעה הסכמים בתחום הכלכלי. בשנת 2013 נחתם הסכם מסגרת בין אוניברסיטת 1 בדצמבר 1918 לאוניברסיטה הלאומית במלזיה. נכון לשנת 2014, היו 120 סטודנטים מלזיים ברומניה, ורובם עסקו בקורסי רפואה. כמאה רומנים מתגוררים במדינה, ורובם מתגוררים בשטח הפדרלי של קואלה לומפור ובמדינת סלנגור. רומניה מחזיקה במלזיה שגרירות בקואלה לומפור. מלזיה מחזיקה ברומניה שגרירות בבוקרשט. מדיה וקבצים בנושא יחסי מלזיה–רומניה בוויקישיתוף Christoph Marcinkowski; Constance Chevallier-Govers; Ruhanas Harun (2011). Malaysia and the European Union: Perspectives for the Twenty-first Century. LIT Verlag Münster. pp. 40–. ISBN 978-3-643-80085-5. "Relaţii bilaterale - Scurt istoric" (ברומנית). Romanian Embassy in Malaysia. נבדק ב-3 ביוני 2014. {{cite web}}: (עזרה) Andreea Marinas (11 בספטמבר 2012). "The ambassador of Malaysia to Bucharest: "Malaysia can be a strategic country for Romania"". Nine O'Clock. נבדק ב-3 ביוני 2014. {{cite web}}: (עזרה) Balan Moses (21 באפריל 2013). "Romania forging new business links". New Straits Times. אורכב מ-המקור ב-21 באפריל 2013. נבדק ב-29 בדצמבר 2013. {{cite web}}: (עזרה) "Malaysia berminat perkukuh hubungan bilateral dengan Lithuania, Romania". Bernama (במלאית). Astro Awani. 12 בנובמבר 2013. נבדק ב-3 ביוני 2014. {{cite web}}: (עזרה) "Romanian govt keen to develop entry port for palm oil". antena3.ro. 19 בספטמבר 2012. נבדק ב-29 בדצמבר 2013. {{cite web}}: (עזרה) Liam Lever (17 בספטמבר 2012). "Romanian firm could up imports of palm oil from Malaysia". Romania-Insider.com. נבדק ב-29 בדצמבר 2013. {{cite web}}: (עזרה) "Ambasada Romaniei in Malaysia" (ברומנית). Romanian Embassy in Malaysia. נבדק ב-3 ביוני 2014. {{cite web}}: (עזרה) "Official Website of Embassy of Malaysia, Bucharest". Ministry of Foreign Affairs, Malaysia. נבדק ב-3 ביוני 2014. {{cite web}}: (עזרה)
ארנסט בלומנשיין

ארנסט לאונרד בלומנשיין (באנגלית: Ernest Leonard Blumenschein ‏; 26 במאי 1874 – 6 ביוני 1960) היה אמן אמריקאי וחבר מייסד של אגודת האמנים טאוס. הוא ידוע בציורים של אינדיאנים, בניו מקסיקו ובדרום מערב אמריקה. ארנסט בלומנשיין נולד ב־26 במאי 1874 בפיטסבורג, פנסילבניה. אביו היה מנהל הפילהרמונית של דייטון באוהיו, שם גדל בלומנשיין. כשסיים את התיכון קיבל בלומנשיין מלגה ללימוד כינור במכללה למוזיקה בסינסינטי. בהיותו בסינסינטי הוא השתתף גם בקורס איור של פרננד לונגרן באקדמיה לאמנות בסינסינטי, מה שגרם לו לשנות את לימודיו ממוזיקה לאמנות. הוא עבר לעיר ניו יורק בשנת 1892, ולמד בליגת הסטודנטים לאמנות בניו יורק. הוא נמשך ללמוד אמנות באירופה, ונרשם לאקדמיה ז'וליאן בפריז בשנת 1894. שם פגש והתיידד עם ברט פיליפס והאמן ג'וזף הנרי שארפ. בלומנשיין חזר לניו יורק בשנת 1896, לעבוד כמאייר בסטודיו משותף עם ברט פיליפס. בתחילת 1898 הוא קיבל עבודה שחייבה אותו לנסוע לאריזונה וניו מקסיקו. באותו אביב הוא שכנע את פיליפס להצטרף אליו למסע למערב האמריקאי. התחנה הראשונה שלהם הייתה דנוור, קולורדו, שם קנו ציוד לקמפינג, עגלה, סוסים ואקדח. כך שהם היו מצוידים, ויצאו לדרך בכוונה להגיע למקסיקו. בצפון ניו מקסיקו הדרך המשובשת גרמה לגלגל העגלה להישבר. בלומנשיין הביא את הגלגל לתיקון בטאוס הסמוכה והשאיר את פיליפס לבדו עם העגלה. כאשר בלומנשיין חזר כעבור שלושה ימים עם הגלגל המתוקן, הם המשיכו לטאוס, שם מכרו את העגלה והקימו סטודיו והחלו לצייר. בלומנשיין שהה בטאוס במשך שלושה חודשים, וחזר לניו יורק כדי לחדש את הקריירה שלו כמאייר בכתבי עת וספרים פופולריים, בעוד פיליפס נשאר בטאוס. בלומנשיין חזר פעמיים לפריז כדי להמשיך בלימודים באקדמיה ז'וליאן: פעם בשנת 1899 ושוב בין 1902 ל -1909. במהלך השהות האחרונה הוא פגש את האמנית מרי שפרד גרין והתחתן איתה. בני הזוג חזרו לניו יורק בשנת 1909, שם עבדו כצוות מאיירים. בלומנשיין גם נכנס לתפקיד הוראה בליגת הסטודנטים לאמנות בניו יורק. משנת 1910 הוא בילה את הקיץ בטאוס. בשנת 1915 הפך למייסד משותף של אגודת האמנים של טאוס, יחד עם חבריו ברט פיליפס, ג'וזף הנרי שארפ ושלושה אמנים נוספים. לבסוף הוא התיישב לצמיתות בטאוס בשנת 1919. משנת 1920 עד 1921 כיהן כנשיא האגודה. הציורים של ציירי טאוס השפיע באופן מכריע על הדימוי של הנופים והעמים הילידים של דרום מערב ארצות הברית, במיוחד של העמים פואבלו ונוואחו. בשנת 1910 נבחר בלומנשיין לאקדמיה הלאומית לעיצוב כעמית, והפך לחבר מן המניין בשנת 1927. בשנת 1947 הוענק לו תואר שני לכבוד לאמנויות מאוניברסיטת ניו מקסיקו ובשנה שלאחר מכן הוא מונה כעמית כבוד לאמנויות יפות על ידי בית הספר למחקר אמריקאי. מדיה וקבצים בנושא ארנסט בלומנשיין בוויקישיתוף כתבי ארנסט בלומנשיין בפרויקט גוטנברג (באנגלית) Peters, Gerald III, ed. (1998). The Taos Society of Artist: Masters and Masterpieces. Gerald Peters Gallery Hassrick, Peter H.; Cunningham, Elizabeth J. (2008). In Contemporary Rhythm: The Art of Ernest L. Blumenschein. University of Oklahoma Press Lyn Bleiler, Society of the Muse of the Southwest, Taos, Arcadia Publishing, 2011-02-14, ISBN 978-1-4396-3987-0. (באנגלית) National Academicians | National Academy | National Academy Museum, web.archive.org, ‏2014-08-06
אילנה סטרלין

אילנה סטרלין (נולדה ב-1954) היא פסיכותרפיסטית וסופרת ישראלית. סטרלין (לבית וודובסקי) נולדה בלודז', פולין, לאם ואב ניצולי שואה. כשהייתה בת שנתיים וחצי עלתה עם משפחתה לישראל במסגרת עליית גומולקה למעברת בת ים. בילדותה קיבלה חינוך מוזיקלי מגוון, ניגנה בפסנתר ושרה במקהלת צדיקוב. רק שנים לאחר שעלתה לישראל גילתה סטרלין במקרה במהלך ביקור אצל קרובי משפחה בארצות הברית שמשפחתו הראשונה של אביה נספתה בשואה. בצה"ל שירתה בנח"ל ובמהלך ההכשרה בקיבוץ דגניה ב' הכירה את בעלה, מוטי סטרלין, בן הקיבוץ. לאחר סיום שירותה הצבאי החלה ללמוד תואר ראשון בעבודה סוציאלית באוניברסיטה העברית, ולאחר סיום התואר הראשון חזרה להתגורר עם בעלה ובתה הבכורה בדגניה ב'. כשהייתה בת 23 חזרה לקיבוץ עם תואר ראשון, בעל וילדה. בהמשך ערכה את עלון הקיבוצים, הייתה עובדת סוציאלית בקיבוצים וניהלה את מחלקת הרווחה של עמק הירדן. לאחר מכן עבדה בתחנה לבריאות הנפש בתל אביב, ב'עמך' ובתחנת הקיבוצים. סיימה לימודי תואר שני באוניברסיטת חיפה ובהמשך עשתה לימודי תעודה בפסיכותרפיה בפקולטה לרפואה באוניברסיטת תל אביב. בסיום הלימודים החלה לכתוב ובשנת 2002, כשנתיים לאחר סיום לימודיה ראה אור ספרה הראשון. ספרה השני, "החצר האחורית", זכה בפרס קרן כסת. מתגוררת בחרוצים, נשואה ואם לשלושה. שוקו חם, הוצאת מודן, 2002 החצר האחורית, הוצאת מודן, 2006. הספר זכה בפרס קרן קסת ישנני, הוצאת מודן, 2012 פנטזיה בארבע ידיים, הוצאת מודן, 2021. ספריה של סטרלין באתר סימניה פרסומיה של סטרלין בקטלוג הספרייה הלאומית השתתפות בתערוכה בבית האומנים בתל אביב, "מתעקלות, מתעכלות, מתכלות, ניתקלות".אוצרות: אורי דרומר, עם מייצג קול סאונד. אילנה סטרלין, דף שער בספרייה הלאומית צפורה רומן, "אחרי הגילוי הייתי בהלם. היה לי ברור שבמשפחה שלי לא יהיו סודות", באתר ynet, 20 ביולי 2021 אילנה סטרלין, באתר e-vrit.co.il מודן הוצאת ספרים, אילנה סטרלין | מודן - הוצאה לאור, באתר https://www.modan.co.il
לאיוש לנקאי (עיתונאי)

לאיוש לנקאי (במקור גוטמן, בהונגרית: Lenkei Lajos; פץ', 14 בנובמבר 1864 – פץ', 29 בדצמבר 1933) היה עיתונאי, סופר, עורך עיתון יהודי-הונגרי. אחיו של הנריק לנקאי ושל ז'יגמונד לנקאי. לאיוש לנקאי נולד במשפחה יהודית. אביו היה יואכים גוטמן (1831–1886) מורה בבית ספר יסודי שמוצאו ממוראביה, לימים הפך לעורך של Fünfkirchner Zeitung, ואמו הייתה רגינה פוקס. (1839–1903) הוא למד בבגימנסיה בפץ. בשנת 1885 הוא לקח על עצמו את עריכתו של ה-Fünfkirchner Zeitung, שהקים אביו. הוא פתח את "עיתון פץ'" (Pécsi Újság) בשנת 1893, ובשנת 1894 מיזג אותו ב"יומן פץ'" (Pécsi Napló). מכאן ואילך הוא היה גם עובד העיתון, ואז מ־1896 כאשר ה-Fünfkirchner Zeitung חדל מלהתקיים, הפך גם לעורך האחראי והראשי שלו. בשנת 1896 השתתף בהקמתה של חברת הספרים והדפסת הספרים של פץ' (Pécsi Irodalmi és Könyvnyomdai Részvénytársaság). הוא כתב גם העיתונים בווינה ובבודפשט. בסתיו 1898 כתב טורים על ספרד ופורטוגל. במשך תקופה ארוכה היה לנקאי סגן נשיא האיגוד הלאומי לעיתונאים מחוץ לבודפשט. אשתו הייתה סרנה שטארק, בתם של מוריץ סטארק וקרולינה לנדייל, אותה נשא ב-12 ביולי 1909, בבודפשט. Nach dem Nordcap (1889) על אמריקה (מחקר, 1894) Amerikáról תצפיות בצפון אמריקה (1912) Északamerikai megfigyelések ארבעים שנות חיי פץ' (1922) Negyven év Pécs életéből (1922) Pécs : Pécsi Irodalmi és Könyvnyomda Rt., 1922 אביר מסדר פרנץ יוזף (1908) Magyar életrajzi lexikon I-II. Főszerk. Kenyeres Ágnes. Budapest, Akadémiai Kiadó, 1967-1969.(לקסיקון ביוגרפי הונגרי I-II . עורך ראשי. אגנש קניירש. בודפשט, 1969-1967). לקסיקון יהודי הונגריה. 1929. עורך פטר אויווארי. עמ' 531. גישה מקוונת Szinnyei József: Magyar írók élete és munkái. Budapest, 1891-1914. Hornyánszky Viktor Online elérés (יוז'ף סיניאי: חייהם ויצירותיהם של סופרים הונגרים. בודפשט, 1891-1914. גישה מקוונת) לאיוש לנקאי ב-Arcanum ארבעים שנה מחיי פץ'. ספרו של לאיוש לנקאי. ÉVSZÁZADOS TÖRTÉNETEK PÉCSRŐL. קורות חיים של לאיוש לנקאי Az engedélyt tartalmazó BM rendelet száma/évszáma: 5101/1882. Forrás: Névváltoztatási kimutatások 1882. év 4. oldal 57. sor "Születési bejegyzése a pécsi izraelita hitközség születési akv. 411/1864. folyószáma alatt". Gyászjelentése (1933. december 30.) Pécsi Napló, 42. évfolyam, 295. szám, 6. oldal "Gutmann Joákim gyászjelentése (1886)". "Fuchs Regina gyászjelentése (1903)". "Házasságkötési bejegyzése a Budapest VII. kerületi polgári házassági akv. 991/1909. folyószáma alatt".
ג'וק לנדייל

ג'וק לנדייל (באנגלית: Jock Landale; נולד ב-25 באוקטובר 1995) הוא כדורסלן אוסטרלי, שמשחק בקבוצת יוסטון רוקטס מליגת ה-NBA, בעמדות הפאוור פורוורד והסנטר. לנדייל נולד במלבורן שבאוסטרליה, וגדל בעיר ג'ילונג. בשנת 2014 עבר לארצות הברית, והחל ללמוד במכללת סנט מרי בקליפורניה. לאורך 4 עונותיו בקבוצת הכדורסל של המכללה הציג שיפור הדרגתי, עד שבעונת 2017/2018 זכה בתואר השחקן המצטיין של מחוז החוף המערבי ("WCC Player of the Year"), לאחר שרשם ממוצעים של 21.1 נקודות ו-10.2 ריבאונדים למשחק. לאחר שלא נבחר כלל בדראפט ה-NBA‏ 2018, הצטרף לנדייל לקבוצת פרטיזן בלגרד הסרבית. בעונתו היחידה בקבוצה קלע 12.0 נקודות בממוצע למשחק, וזכה עמה בגביע הסרבי. במאי 2019 חתם על חוזה בז'לגיריס קובנה הליטאית. בעונת 2019/2020 קלע 11.0 נקודות בממוצע למשחק, וסייע לז'לגיריס לזכות הן באליפות הליגה הליטאית והן בגביע הליטאי. לקראת עונת 2020/2021 עבר לשחק בקבוצת מלבורן יונייטד האוסטרלית. לאורך אותה עונה רשם ממוצעים של 16.4 נקודות ו-7.8 ריבאונדים למשחק, והוביל את מלבורן לזכייתה השישית באליפות הליגה האוסטרלית. בסיום סדרת גמר הליגה, מול פרת' ויילדקטס, הוענק ללנדייל פרס ה-MVP של סדרת הגמר. באוגוסט 2021 חתם על חוזה בקבוצת סן אנטוניו ספרס מליגת ה-NBA. בטורניר גביע העולם בכדורסל 2019 שיחק לנדייל עבור נבחרת אוסטרליה, אשר סיימה במקום הרביעי. בשמונת משחקי נבחרתו רשם לנדייל ממוצעים של 6.3 נקודות ו-3.4 ריבאונדים למשחק. במשחקי אולימפיאדת טוקיו (2020) זכה עם הנבחרת האוסטרלית במדליית הארד. מדיה וקבצים בנושא ג'וק לנדייל בוויקישיתוף ג'וק לנדייל, ברשת החברתית פייסבוק ג'וק לנדייל, ברשת החברתית אקס (טוויטר) ג'וק לנדייל, ברשת החברתית אינסטגרם ג'וק לנדייל, ברשת החברתית LinkedIn פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר eurobasket פרופיל, באתר ליגת ה-NBA הסטטיסטיקות של לנדייל בליגת המכללות, באתר sports-reference.com Melbourne United win Grand Final series with clean sweep over Perth, באתר news.com,‏ 26 ביוני 2021 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
תלות גופנית

מצב של תלות הוא מצב פסיכולוגי או גופני המתפתח כאשר האדם הנוטל תרופות או סמים, אינו יכול להפסיק לעשות בהם שימוש או להפחית במינונים שלהם בלי שיסבול מתסמונת נסיגה. יש תרופות או סמים הגורמים בעקבות הפסקתם ובמקרים חריגים גם כאשר אין מגבירים ומעלים את המינונים שלהם, תסמונת נסיגה קשה במיוחד ולמעשה תסמונת של גמילה. התלות בסמים או תלות בתרופות בעלות השפעה דומה נחלקת לשני סוגים, תלות פיזית ותלות נפשית. התלות הפיזית מאופיינת בהפרעות גופניות קשות ואילו התלות הנפשית מאופיינת בדחף נפשי של צורך עז להמשיך וליטול את הסם כדי להימנע מאי-נוחות ובעיקר כדי להמשיך לחוות עונג, תחושת ההנאה ותחושת סיפוק שהוא שואב ממנה. מצב של תלות הופך מהר מאוד למצב של התמכרות, אם כי קשה להבחין ביניהם. מצב של תלות בתרופות שאין להן השפעה נפשית, פחות שכיח, אם כי רווח למדי. אפשר לפתח תלות בתרסיסים נגד אלרגיה, טיפות לאף סתום ועוד, עד שאי אפשר להפסיק לעשות בהם שימוש מבלי שיתפתחו תופעות הקשות פי כמה מאלה שבגינן ניטלו התרופות מלכתחילה. התמכרות ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רוזלין טורק

רוזלין טורֶק (באנגלית: Rosalyn Tureck;‏ 14 בדצמבר 1914 – 17 ביולי 2003) הייתה פסנתרנית ונגנית צ'מבלו אמריקאית ילידת שיקגו, אילינוי. שמה של טורק נקשר בעיקר למוזיקה של יוהאן סבסטיאן באך. טורק למדה בבית הספר למוזיקה ג'וליארד, ואחד ממוריה בבית ספר זה היה ליאון תרמין. הופעת הבכורה שלה בקרנגי הול הייתה בנגינה על הטרמין, כלי נגינה אלקטרוני. טורק לא הסתפקה בנגינת באך. הרפרטואר שלה הקיף יצירות משל לודוויג ואן בטהובן, יוהנס ברהמס ופרדריק שופן, כמו גם מלחינים מודרניים כגון דייוויד דיאמנד, לואיג'י דאלאפיקולה וויליאם שומאן דיאמנד שאב את ההשראה לכתיבת הסונאטה הראשונה לפסנתר מנגינתה של טורק. תקופה מסוימת הלכה טורק בדרכה של ונדה לנדובסקה וביצעה את יצירות המקלדת של באך בצ'מבלו, אך בהמשך חזרה לפסנתר. היא הייתה חברת כבוד בסנט הילדה קולג', אוקספורד. רוזלין טורק מתה בניו יורק בשנת 2003, בגיל 88. רוזלין טורק, באתר MusicBrainz (באנגלית) רוזלין טורק, באתר Discogs (באנגלית) אתר Tureck Bach Research Institute (באנגלית) ביוגרפיה ומידע נוסף, באתר Tureck Bach Research Institute הארייט פיינברג, רוזלין טורק, באנציקלופדיה לנשים יהודיות (באנגלית) Guide to the Rosalyn Tureck Papers, 1893-1980, באתר ספריית העיר ניו יורק (באנגלית) Brian Wise, Rosalyn Tureck, Eminent American Pianist, Dies at 88, WNYC, July 18, 2003 Allan Kozinn, Rosalyn Tureck, Pianist Specializing in Bach, Dies at 88, הניו יורק טיימס, July 19, 2003 Jessica Duchen, Rosalyn Tureck: Fearsomely demanding keyboard player dedicated to the music of JS Bach, The Guardian, 19 July 2003 Rosalyn Tureck (Obituary), The Telegraph, 21 July 2003 Chris Pasles, Rosalyn Tureck, 88; Pianist Helped Create New Interest in Bach, The Los Angeles Times, July 22, 2003 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
טויוטה קורולה קרוס

טויוטה קורולה קרוס (באנגלית: Toyota Corolla Cross) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי טויוטה משנת 2020. היא הוצגה ביולי 2020. היא מבוססת על טויוטה קורולה. היא מיועדת לשוקים מתפתחים כדוגמת תאילנד, מזרח אסיה, ארצות הברית ובהמשך לישראל. העיצוב החיצוני דומה לטויוטה ראב-4 אך יותר קטן ממנו, העיצוב הפנימי הוא כמו פנים טויוטה קורולה אך מעט שונה בכדי להתאימו למרכב המכונית השונה. היא כוללת כמה אפשרויות למנועים. לכל המנועים תיבת הילוכים רציפה. מנועי הבנזין בנפחי 1.8 ליטר המספק כ-140 כ"ס, 2.0 ליטר המספק כ-171–177 כ"ס. הנעה היברידית המשלבת בין מנוע בנזין בנפח 1.8 ליטר עם מנוע חשמלי, שניהם יוצרים יחד המספק מרבי של 122 כ"ס. להלן נתוני המכירות למדינות שכרגע (2022-2021) נמכר בהם הקורולה קרוס, בארצות הברית וברזיל המכירות והייצור יחלו לקראת סוף 2021. מבט קדמי מבט אחורי מבט לצד פנים המכונית מדיה וקבצים בנושא טויוטה קורולה קרוס בוויקישיתוף אתר האינטרנט הרשמי של טויוטה קורולה קרוס (באנגלית אמריקאית) אתר האינטרנט הרשמי של טויוטה קורולה קרוס (ביפנית) טויוטה קורולה קרוס נחשף - קרוסאובר משפחתי חדש, באתר קארטיוב, ‏09 ביולי 2020 טויוטה קורולה קרוס מתקרב לישראל, באתר קארטיוב, ‏21 ביולי 2021 Kwanten, Alex (2021-06-02). "2022 Toyota Corolla Cross: A Famous Name Takes On The Crossover Game". Forbes Wheels (באנגלית אמריקאית). נבדק ב-2021-06-03. "New Corolla Cross will be built in SA". BusinessLIVE (באנגלית). נבדק ב-2021-06-03. "Sales Report : ยอดขาย SubCompact Crossover เดือน ธันวาคม 63 : Toyota Corolla Cross อันดับ 1 แตะ 3,000 คัน". HeadLight Magazine (בתאית). 2021-01-27. נבדק ב-2021-01-30. "Doanh số xe bán chạy nhất 2020 tại Việt Nam" [Sales of best-selling cars 2020 in Vietnam]. XE OTO (בוייטנאמית). נבדק ב-2021-01-14.{{cite web}}: תחזוקה - ציטוט: url-status (link) "Indonesian Automobile Industry Data". files.gaikindo.or.id. נבדק ב-2021-01-30.{{cite web}}: תחזוקה - ציטוט: url-status (link) "Here is Toyota PH's per-model sales breakdown in 2020". Visor (באנגלית). 2021-02-05. נבדק ב-2021-02-06. "休旅時代來臨 2020暢銷車排行榜出爐！". 發燒車訊 (בסינית). נבדק ב-2021-01-30. ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
הכפר האולימפי אולימפיאדת מונטריאול

הכפר האולימפי באולימפיאדת מונטריאול (ידוע גם כ"הפירמדה") הוא כפר אולימפי, אשר נמצא בעיר מונטריאול, שבקנדה ונבנה על מנת לשמש כמגורי הספורטאים לקראת אולימפיאדת מונטריאול. צמד הבניינים עוצבו על ידי האדריכלים רוג'ר ד'אסטוס ולוק דוראנד והוא נבנה על ידי קונסורציום של מספר אדריכלים, בהם ג'וזף זאפיה, שהורשע מאוחר יותר בהונאה בקשר למעורבותו בהקמת הכפר, תהליך שלווה בחריגות בנייה יקרות מאוד (חריגות הבנייה היו כה דרסטיות, עד כי מועצת התקנים האולימפית קבעה כי העלות המקורית המשעורת של הכפר שהוערכה בכ-30 מיליון דולרים, הסתכמה בסופו של דבר בכ-90 מיליון דולרים). כל הספורטאים שנשלחו לאולימפיאדה התגוררו שם בתקופת התחרות, מלבד הספורטאים בענף הרכיבה והשיט. הכפר האולימפי ממוקם ברובע הרוזמונט-לה פטיט-פטר (אנ'). לאחר האולימפיאדה הוסב המקום לצמד מגדלי משרדים ומגורים. ב-1998 חברה בשם "Metcap Living Inc". קנתה את הבניינים מחברה ממשלתית של ממשלת קוויבק תמורת 64.5 מיליון דולר . ב-2004, רכשה קבוצת הנדל"ן הישראלית אל-עד רכשה את הבניינים מחברת Metcap Living Inc. עם זאת כבר ב-2012, הודיעה הקבוצה כי ברצונה למכור את הבניינים. עוד באותה השנה, פורסם כי החברה מכרה את המקום לחברה בשם בשם "Capreit" תמורת סכום של 177.5 מיליון דולרים. מדיה וקבצים בנושא הכפר האולימפי אולימפיאדת מונטריאול בוויקישיתוף